Karksi-Nuia 20. detsember 2022 nr

**Vallavara võõrandamine**

Korteriomandi aadressil Hariduse tn 3-10, Abja-Paluoja, Mulgi vald, Viljandi maakond omamine ei ole Mulgi vallale valitsemise otstarbeks vajalik ning selle muul viisil vallavarana kasutamine ja käsutamine ilma võõrandamiseta ei ole vallale kasulik.

Lähtudes eeltoodust ning võttes aluseks kohaliku omavalitsuse korralduse seaduse § 6 lõike 3 punkti 2, Mulgi Vallavolikogu 20.06.2018 määruse nr 44 „Mulgi vallavara valitsemise kord“ § 31 punktid 1 ja 2 ning § 35

**Mulgi Vallavolikogu o t s u s t a b:**

1. Võõrandada enampakkumise korras Mulgi vallale kuuluv korteriomand Hariduse tn 3-10, Abja-Paluoja, Mulgi vald (registriosa nr 2644639, katastritunnus 10701:004:0330), eluruum on kahetoaline ja pindala on 51,2 m2.
2. Enampakkumine viia läbi elektrooniliselt internetikeskkonnas osta.ee.
3. Määrata korteriomandi alghinnaks 10 000 (kümme tuhat) eurot.
4. Müügilepingu sõlmimisega seotud kulud (notaritasu, riigilõiv jmt) tasub ostja.
5. Otsus jõustub teatavakstegemisest.
6. Otsuse peale võib esitada kaebuse Tartu Halduskohtule halduskohtumenetluse seadustikus sätestatud korras 30 päeva jooksul arvates käesoleva otsuse teatavakstegemisest.

Arvo Maling

Volikogu esimees